wickkiey/tamil-wikipedia-markdown huggingface dataset:
# 1474



**1474** (**MCDLXXIV**) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- பெப்ரவரி &ndash; ஊட்ரெக்ட் உடன்பாடு ஆங்கிலேய-அன்சியாட்டிக் போரை முடிவுக்குக் கொண்டு வந்தது.
- மார்ச் 19 &ndash; வெனிசுக் குடியரசின் மேலவை உலகின் முதலாவது காப்புரிமச் சட்டத்தை அறிவித்தது.
- சூலை 25 &ndash; பிரான்சு மீதான இங்கிலாந்து மன்னர் நான்காம் எட்வர்டின் முற்றுகைக்கு ஆதரவாக பர்கண்டியின் சார்லசு இலண்டன் உடன்பாட்டில் கையெழுத்திட்டார்.
- டிசம்பர் 12 &ndash; காசுட்டில் மன்னர் நான்காம் என்றியின் இறப்பை அடுத்து, அவரது அடுத்த வாரிசு முதலாம் இசபெல்லாவுக்கும் இசபெல்லாவின் மருமகள் உவான்னாவுக்கும் இடையே உள்நாட்டுப் போர் வெடித்தது. பெரும் முயற்சியின் பின்னர் இசபெல்லா காசுட்டில் அரசியாக முடிசூடினார்.
- வங்காள சுல்தானகத்தின் இலியாஸ் சாகி வம்சத்தின் மகுமுது சாவின் ஆட்சி முடிவுக்கு வந்து உருக்குனுதீன் பர்பாக் சாவின் ஆட்சி அமைக்கப்பட்டது.
- மயாபாகித்து பேரரசின் மன்னராக ரணவிசயன் முடிசூடினான்.

## பிறப்புகள்

## இறப்புகள்
# இந்திய அரசியல் அமைப்புச் சட்டப் பிரிவு 370 (3)

**இந்திய அரசியல் அமைப்புச் சட்டப் பிரிவு 370 (3)**, இந்திய அரசியலமைப்பு சட்டம், பிரிவு 370-ஐ பொது அறிவிப்பின் மூலம், குறிப்பிட்ட நாளிலிருந்து நீக்குவதற்கும், அதில் மாற்றங்கள் செய்வதற்கும் இந்தியக் குடியரசுத் தலைவருக்கு அதிகாரம் வழங்குகிறது. .  

சட்டப்பிரிவு 370- குறித்து, குடியரசுத் தலைவர் பொது அறிவிப்பு வெளியிடுவதற்கு முன்னர் அரசியல் அமைப்புச் சட்டப் பிரிவு 370 (2) இல் குறிப்பிடப்பட்டுள்ளவாறு, ஜம்மு காஷ்மீர் அரசியலமைப்புச் சட்டமன்றத்தின் ஒப்புதலை அவசியமாக பெற்றிருக்க வேண்டும்.  

**குறிப்பு**:சனவரி 1957-இல் ஜம்மு காஷ்மீர் சட்டமன்றம் நிறுவப்பட்ட பின்னர் ஜம்மு காஷ்மீர் அரசியலமைப்புச் சட்டமன்றம் 26 சனவரி 1957 அன்று கலைக்கப்பட்டது. எனவே ஜம்மு காஷ்மீர் அரசியலமைப்புச் சட்டமன்றத்தின் அதிகாரங்கள் தானாகவே ஜம்மு காஷ்மீர் சட்டமன்றத்திற்கு கிடைத்துவிடுகிறது.  

## இதனையும் காண்க
- ஜம்மு காஷ்மீர் சட்டமன்றம்
- இந்திய அரசியலமைப்பு சட்டம், பிரிவு 370
- இந்திய அரசியலமைப்புச் சட்டம், பிரிவு 35ஏ
- ஜம்மு காஷ்மீர் மறுசீரமைப்புச் சட்டம் 2019
# இந்திய அரசியலமைப்புச் சட்டம், பிரிவு 47

**இந்திய அரசியலமைப்புச் சட்டம், பிரிவு 47 (**Article 47) என்பது மாநிலங்கள் தங்கள் மக்களின் ஊட்டச்சத்து , பொது சுகாதாரம் மற்றும் வாழ்க்கைத் தரம் போன்றவற்றினை அடிப்படைக் கடமையாகக் கொண்டு மேம்பாடு அடையச் செய்வதற்காக இயற்றப்பட்ட பிரிவு ஆகும். மேலும் மக்களின் உடல்நலனிற்குத் தீங்கு விளைவிக்கும் போதை மருந்து மற்றும் மருந்துகளை தடைசெய்யவும் இந்த பிரிவு வழிவகுக்கிறது.  

## இவற்றையும் காண்க

- இந்திய அரசியல் அமைப்புச் சட்டப் பிரிவு 370 (3)
- இந்திய அரசியலமைப்புச் சட்டம், பிரிவு 35ஏ
- இந்திய அரசியலமைப்புச் சட்டம், உறுப்பு 14
# தென்னிந்திய முஸ்லீம் கல்வி சங்கம்

**தென்னிந்திய முஸ்லீம் கல்வி சங்கம் (மியாசி)** (The Muslim Educational Association of Southern India (MEASI),) முன்னதாக முஹம்மதன் கல்வி சங்கம் மற்றும் முஹம்மதன் கல்வி மாநாட்டு குழுமம் என்றும் அழைக்கப்பட்டது. இது முஸ்லிம் இளைஞர்களின் கல்விக்காக பாடுபடும் ஒரு அறக்கட்டளையாக உருவாக்கப்பட்டது.  

## தோற்றம்
1901 டிசம்பர் 28 அன்று மெட்ராஸில் நடைபெற்ற முஸ்லீம் கல்வி மாநாட்டின் ஆண்டு அமர்வுக்குப் பிறகு சர் சையத் அகமது கானின் கனவுத்திட்டத்தினை நிறைவேற்றும் வகையில் இச்சங்கம் நிறுவப்பட்டது.  

1902 ஆம் ஆண்டு முஸ்லிம்களால் உருவாக்கப்பட்ட முஹம்மதன் கல்வி சங்கம், 1860 ஆம் ஆண்டின் (XXI) சங்க சட்டத்தின் கீழ் பதிவு செய்யப்பட்டது.  

## தென்னிந்திய முஸ்லீம் கல்வி சங்க நிறுவன உறுப்பினர்கள்
இச்சங்கம் கீழ்க்கண்டவர்களை நிறுவனர்களாக கொண்ட ஆரம்பிக்கப்பட்டது.  

- ஹமீத் ஹஸ‌ன் சேட் சாகிப் (வழக்கறிஞர்)
- நவாப் சையத் முகமது பகதூர்
- நீதிபதி சர் அப்துர் ரகீம்
- சர் முகமது ஹபீபுல்லா
- கான் பகதூர் முஹம்மது உஸ்மான்
- திருச்சி ஜமால் முகமது
- மலாங் அகமது பாட்சா
- நவாப் . சி. அப்துல் ஹக்கீம் சாகிப்
- காயிதே-மில்லத் முஹம்மது இஸ்மாயில்

## ஆதாரங்கள்
# இந்திய அரசியலமைப்புச் சட்டம், பிரிவு 74

**இந்திய அரசியலமைப்புச் சட்டம், பிரிவு 74 (**Article 74) என்பது இந்தியக் குடியரசுத் தலைவரின் செயல்களை நிறைவேற்ற உதவும் வகையில் அமைச்சரவைக்கு வழங்கும் அதிகாரத்தினைக் குறிக்கிறது.  

## பிரிவு 74

1. பிரதம மந்திரியுடன் கூடிய அமைச்சரவை **குடியரசுத் தலைவருக்குத் தேவைப்படின்** அவருக்கு ஆலோசனை வழங்கவோ அல்லது உதவவோ இயலும். அவர் அந்த **ஆலோசனைகளுக்கு ஏற்ப** **செயல்படுவார்**. (இதில் தடித்த வார்த்தைகளில் இருப்பது 42 வது சட்டத்த் திருத்தத்தில் உள்ளது அது சனவரி 3, 1977 முதல் நடைமுறையில் உள்ளது.)
1. அந்த ஆலோசனைகளை மறு பரிசீலனை செய்யுமாறு அந்த அமைச்சரவைக் குழுவிற்கு குடியசுத் தலைவர் பரிந்துரை செய்யலாம். மறு பரிசீலனைக்குப் பின் வழங்கப்படும் ஆலோசனைகளின் படி குடியரசுத் தலைவர் செயல்படலாம். (இது 1978 ஆம் ஆண்டின் சட்டத் திருத்தத்தில் சேர்க்கப்பட்டது)
1. அவ்வாறு வழங்கப்படும் ஆலோசனைகளைப் பற்றி எந்த நீதிமன்றத்தினாலும் விசாரிக்க இயலாது.
# ஹசன் அலி

**ஹசன் அலி** (K. Hussan Ali) ஓர் தமிழக அரசியல்வாதி, இவர் 2006 ஆம் ஆண்டு முதல் 2011 ஆம் ஆண்டு வரை இராமநாதபுரம் (சட்டமன்றத் தொகுதி) சட்டமன்ற உறுப்பினராக இந்திய தேசிய காங்கிரசு சார்பாக போட்டியிட்டு தேர்ந்தெடுக்கப்பட்டார்.,  

## பிறப்பும் கல்வியும்
குத்தூஸ் என்பவருக்கு மகனாக பிறந்த இவர் , சென்னை கிறித்துவக் கல்லூரியில் 1967 ஆம் ஆண்டு பி.ஏ பயின்றுள்ளார்.  
## தொழில்
மாணிக்க வியாபாரம் மற்றும் தேங்காய் வியாபாரமும் செய்து வருகின்றார்.  
## சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) | பெற்ற வாக்குகள் | வெற்றி/தோல்வி |  |
| --- | --- | --- | --- | --- | --- | --- |
| 2006 | இராமநாதபுரம் | இ.தே.கா | 46.43 | 66922 | வெற்றி |  |
| 2011 | இராமநாதபுரம் | இ.தே.கா | 31.16 | 50074 | தோல்வி | } |

## ஆதாரம்
# Module:No ping

-- This module implements .  

local p = {}  

function p.main  
local args = :getParent.args  
return p._main(args)  
end  

function p._main(args)  
local ret = {}  
local fullUrl = mw.uri.fullUrl  
local format = string.format  
for i, username in ipairs(args) do  
local url = fullUrl(mw.site.namespaces.User.name .. ':' .. username)  
url = tostring(url)  
local label = args['label' .. tostring(i)]  
url = format('[%s %s]', url, label or username)  
ret[#ret + 1] = url  
end  
ret = mw.text.listToText(ret)  
ret = '<span>' .. ret .. '</span>'  
return ret  
end  

return p
# கே. எஸ். திம்மையா



**ஜெனரல் கேடேந்திர சுப்பையா திம்மையா** (*Kodendera Subayya Thimayya*), இந்தியத் தரைப்படையின் 3-வது தலைமைப் படைத்தலைவராக 1957 முதல் 1961 முடிய செயல்பட்டவர். 1962-இல் இந்திய சீனப் போரில் இவர் பிரித்தானிய இந்தியாவின் சார்பாக இரண்டாம் உலகப் போரில் பங்கேற்றவர். கொரியப் போருக்குப் பின்னர் ஐக்கிய நாடுகள் அவையின் சார்பாக போர்க் கைதிகளை பரிவர்த்தனை செய்வதில் தலைமை வகித்தார்.  

பணி ஓய்வுக்குப் பின்னர், ஜெனரல் திம்மையா, ஐக்கிய நாடுகள் அவையின் சார்பாக, சைப்பிரசு நாட்டில் இருந்த ஐக்கிய நாடுகள் அவையின் அமைதிப் படைகளுக்கு தலைமைப் படைத்தலைவராக சூலை 1964 முதல் டிசம்பர் 1965 முடிய பணியாற்றுகையில் 18 டிசம்பர் 1965 அன்று மாரடைப்பால் மறைந்தார்.  

## விருதுகள்
- பத்ம பூசன்
- இராணுவச் சிறப்புப் பணிக்கான விருது

## அடிக்குறிப்புகள்
# புனித சிலுவை கல்லூரி, நாகர்கோயில்


**புனித சிலுவை கல்லூரி, நாகர்கோயில்** (Holy Cross College, Nagercoil) என்பது தமிழ்நாட்டின், கன்னியாகுமரி மாவட்டத்தின், நாகர்கோயில் அமைந்துள்ள ஒரு கல்லூரி ஆகும். இது 1965 ஆம் ஆண்டு நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- கணினி பயன்பாடு

### கலை மற்றும் வணிகவியல்

- தமிழ்
- ஆங்கிலம்
- பிரஞ்சு
- சமூக பணி
- வரலாறு
- பொருளியல்
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# புனித சிலுவை மனையியல் கல்லூரி


**புனித சிலுவை மனையியல் கல்லூரி** (Holy Cross Home Science College) என்பது தமிழ்நாட்டின், தூத்துக்குடி மாவட்டம், தூத்துக்குடியில் அமைந்துள்ள ஒரு மகளிர் கல்லூரி ஆகும். இது 1975 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய பல்வேறு துறைகளில் படிப்புகளை வழங்குகிறது.  

## துறைகள்

### அறிவியல்

- கணினி அறிவியல்
- உணவு அறிவியல் மற்றும் ஊட்டச்சத்து
- மனையியல்
- ஆடையலங்கார வடிவமைப்பு மற்றும் வெளிதோற்ற தயாரிப்பு

### கலை மற்றும் வணிகவியல்

- தமிழ்
- ஆங்கிலம்
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# ஐசோபியூட்டைல்பென்சீன்



**ஐசோபியூட்டைல்பென்சீன்** (Isobutylbenzene) என்பது C<sub>10</sub>H<sub>14</sub> என்ற மூலக்கூற்று வாய்ப்பாட்டை உடைய வேதிச் சேர்மம் ஆகும். இது ஐபுபுரூபன் என்ற மருந்தின் தொழிலக தயாரிப்பில் பயன்படுகிறது.  

இது ஒரு நிறமற்ற, தீப்பற்றக்கூடிய திரவம் ஆகும். மேலும் சுவாசத்தின் போது எரிச்சலூட்டக்கூடிய பண்பையும் பெற்றுள்ளது.
# ஜெயா அருணாச்சலம்


**ஜெயா அருணாச்சலம்** (Jaya Arunachalam) ஒரு இந்திய சமூக சேவகியும் உழைக்கும் மகளிர் அமைப்பு என்ற அரசு சாரா தொண்டு நிறுவனத்தின் நிறுவனரும் ஆவார். இந்நிறுவனம் இந்திய நாட்டின் தமிழ்நாடு மாநிலத்தில் அமைந்து விளிம்பு நிலை மகளிரின் மேம்பாட்டிற்காக பாடுபட்டு வரும் நிறுவனம் ஆகும். 1978 ஆம் ஆண்டில் தொடங்கப்பட்ட இந்நிறுவனத்தின் மூலமாக தனது செயல்பாட்டை ஏழை உழைக்கும் பெண்களை ஒருங்கிணைத்து அவர்களுக்கு நுண் கடன்களை வங்கிகள் மூலமாகப் பெற்றுத் தந்து, சிறிய அளவிலான சுய தொழில் தொடங்க உதவிகள் செய்தார். பொருளியல் மற்றும் புவியியல் பாடங்களில் தனது முதுகலைப் பட்டங்களைப் பெற்றார். இவர் உரோமில் செயல்பட்டு வரும் சர்வதேச மேம்பாட்டிற்கான சபையின் நிர்வாகக் குழுவில் உறுப்பினராக இருந்தார். இந்தப் பதவியில் இருந்த முதல் தெற்காசியப் பெண்மணி இவரேயாவார்.  

## விருதுகள்
விட்டல் வாய்சஸ் என்ற அமைப்பிடமிருந்து பொருளாதார மேம்பாட்டிற்கான உலக தலைமைத்துவ விருதினைப் பெற்றார். கலிபார்னியாவின் கிளைய்ஸ்ட்மென் அறக்கட்டளையிடமிருந்து சர்வதேச செயற்பாட்டாளர் விருதினை 2003 ஆம் ஆண்டில் பெற்றார். மேலும், இந்திய தேசிய விழிப்புணர்வு அமைப்பினரால் வழங்கப்படும் ராஷ்ட்ரிய ஏக்தா விருதினையும் பெற்றார். 2009 ஆம ஆண்டில் ஜம்னாலால் பஜாஜ் விருதினைப் பெற்றார்.
# சம்மு காசுமீர் அரசியலமைப்புச் சட்டமன்றம்


**ஜம்மு காஷ்மீர் அரசியலமைப்புச் சட்டமன்றம்** (**Constituent Assembly of Jammu and Kashmir**) ஜம்மு காஷ்மீர் மாநிலத்திற்கான அரசியலமைப்பை உருவாக்குவதற்கு 1951-இல் மக்களால் தேர்ந்தெடுக்கப்பட்ட பிரதிநிதிகளைக் கொண்ட அரசியல் அமைப்புச் சட்டமன்றம் ஆகும். ஜம்மு காஷ்மீர் மாநிலத்திற்கான அரசியலமைப்பு சட்டம்17 நவம்பர் 1956-இல் இயற்றிய பிறகு, இந்த அரசியலமைப்பு சட்டமன்றம் 26 சனவரி 1957 அன்று கலைக்கப்பட்டு, ஜம்மு காஷ்மீர் சட்டமன்றம் உருவானது  
## இதனையும் காண்க
- ஜம்மு காஷ்மீர் சட்டமன்றம்
- ஜம்மு காஷ்மீர் வரலாறு
- ஜம்மு காஷ்மீர் இராச்சியம்
- ஜம்மு காஷ்மீர்
- சம்மு காசுமீர் சட்டமன்றத் தேர்தல், 2014
- ஜம்மு காஷ்மீர் மறுசீரமைப்புச் சட்டம் 2019
# கே. வி. முரளிதரன்

**கே. வி. முரளிதரன்** என்பவர் ஒரு இந்திய அரசியல்வாதியும் தமிழக சட்டமன்ற முன்னாள் உறுப்பினரும் ஆவார்.  

## வாழ்க்கை
இவர் தமிழ்நாட்டின், கிருஷ்ணகிரி மாவட்டம், தளி ஊராட்சி ஒன்றியம், குந்துமாரனப்பள்ளி கிராமத்தைச் சேர்ந்த விடுதலைப் போராட்ட வீரரான வெங்கிடசாமி கவுடுவுக்கு மகனாகப் பிறந்தார். தமிழ் மாநில காங்கிரசு கட்சியில் இருந்த இவர் கெலமங்கலம் ஊராட்சி ஒன்றியத் தலைவராக பணியாற்றினார். பின்னர் இவர் பாஜகவில் இணைந்தார். 2001இல் தளி தொகுதியில் இருந்து பாரதிய ஜனதா கட்சி சர்பில் தமிழக சட்டமன்றத்துக்கு தேர்ந்தெடுக்கப்பட்டார்.  
பின்னர் 2006 ஆம் ஆண்டு தளி சட்டமன்றத் தொகுதியில் போட்டியிட்டு தோல்வியடைந்தார். இதன்பிறகு பாஜவில் இருந்து அதிமுகவில் இணைந்தார். இந்நிலையில் உடல் நலம் பாதிக்கப்பட்டு 2019 ஆகத்து 10 அன்று தன் 54ஆவது வயதில் இறந்தார்.
# அப்துர் ரஹ்மான்(ரலி)

அப்துர் ரஹ்மான்(ரலி) (Zaynab bint ‘Āmir "Umm Rooman, (அரபு மொழி: عبد الرحمن بن أبي بكر) அவர்கள் அபூபக்கர் சித்திக் (ரலி) மற்றும் உம்மு ரூமான் (ரலி) அவர்களுடைய மகனும், உம்முல் மூஃமினீன் ஆயிஷா பின்த் அபூபக்கர் (ரலி) அவர்களின் சகோதரரும் ஆவார்.  

அவரது தந்தை அபுபக்கர் மற்றும் சகோதரி ஆயிஷா உட்பட அவரது குடும்பத்தின் மற்றவர்களைப் போலல்லாமல், இவர் , கி.பி 628 இல் ஹூதைபியா உடன்படிக்கை ஒப்பந்தத்திற்க்கு பின்னரே இஸ்லாத்தினை ஏற்றுக்கொண்டார்.  

இஸ்லாத்தினை ஏற்பதற்க்கு முன் பதுருப் போர் மற்றும் உஹத் போர்க்களங்களில் குரைஷிகளுக்கு ஆதரவாக போரிட்டார்.
# அப்துல்லாஹ் இப்னு அபூபக்கர் (ரலி)

**அப்துல்லாஹ் இப்னு அபூபக்கர் (ரலி)** (Abdullah ibn Abi Bakr, (அரபு மொழி: عبدالله ابن أبي بكر)(c.610–633) அவர்கள் அபூபக்கர் சித்திக் (ரலி) மற்றும் குதைலா பின் அப்துல் உஜ்ஜா அவர்களுடைய மகனும் ஆவார்.  

முகம்மது நபியும், அபூபக்கர் சித்திக் (ரலி)யும் மக்காவிலிருந்து ஹிஜ்ரத் புறப்படுவதற்க்கு முன் தவ்ர் குகையில் தங்கியிருந்தபொழுது தினமும் இரவு மக்காவில் நடைபெற்ற செய்திகளை தகவல் சொல்லும் பொறுப்பை இவரிடம் ஒப்படைத்தார்கள்.
# அஸ்மா பின்த் அபூபக்கர் (ரலி)

**அஸ்மா பின்த் அபூபக்கர் (ரலி)** (*Asmā' bint Abi Bakr* , அரபு: أسماء بنت أبي بكر) அவர்கள் அபூபக்கர் சித்திக் (ரலி) மற்றும் குதைலா பின் அப்துல் உஜ்ஜா அவர்களுடைய மூத்த மகளும் அப்துல்லாஹ் இப்னு அபூபக்கர் (ரலி) உடைய உடன் பிறந்த சகோதரியும் ஆவார்.  

ஜூபைர் இப்னு அவ்வாம் (ரலி) அவர்களை மணந்த அஸ்மா பின்த் அபூபக்கர் (ரலி)க்கு அப்துல்லாஹ் இப்னு ஜூபைர் (ரலி)  
என்ற மகன் உண்டு.  

முஹம்மது நபிகளார், அபூபக்கருடன் ஹிஜ்ரத் பயணம் மேற்கொண்ட போது, தவ்ர் குகையில் தங்கியிருந்தார்கள். அப்போது இருவருக்குமான உணவு வழங்கும் பொருப்பையும், தகவல் சேகரிக்கும் பொருப்பையும் இவரிடம் வழங்கியிருந்தார்கள்.
# நாசரேத்து மார்கோஸ்சிஸ் கல்லூரி


**நாசரேத்து மார்கோஸ்சிஸ் கல்லூரி** (Nazareth Margoschis College) என்பது தமிழ்நாட்டின், தூத்துக்குடி மாவட்டம், பிள்ளையான்மனையில் உள்ள ஒரு கல்லூரி ஆகும். இது 1967 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் போன்ற பல்வேறு துறை படிப்புகளை வழங்குகிறது.  

## துறைகள்

### அறிவியல்

- வேதியியல்
- கணிதம்
- விலங்கியல்
- கணினி பயன்பாடு

### கலை மற்றும் வணிகவியல்

- தமிழ்
- ஆங்கிலம்
- வரலாறு
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# துர்டுக்



**துர்டுக்** (**Turtuk**) இந்தியாவின் வடக்கே ஜம்மு காஷ்மீர் மாநிலத்தில் லே மாவட்டம், நூப்ரா வருவாய் வட்டத்தில், லடாக் - பல்திஸ்தான் எல்லையை ஒட்டி பாயும் சியாக் ஆற்றின் கரையில் உள்ள கிராம ஊராட்சி ஆகும்.  

பாகிஸ்தான் ஆக்கிரமிப்பு வடக்கு நிலப்பகுதியில் உள்ள பல்திஸ்தான் பிரதேசத்தில் இருந்த துர்டுக் மலைக்கிராமத்தில்மலைவாழ் பழங்குடி இசுலாமியர்கள் வாழ்கின்றனர். 1971 இந்தியா-பாக்கிஸ்தான் போரில் துர்டுக் கிராமம் இந்திய இராணுவம் கைப்பற்றியதால், தற்போது இக்கிராமம் இந்திய ஆட்சி நிர்வாகத்தில் உள்ளது. . துர்டுக் கிராம மக்கள் பால்டி மற்றும் லடாக்கி மொழிகள் பேசுகின்றனர். சுற்றுலாத் தலமான இக்கிராமம் கடல்மட்டத்திலிருந்து 2900 மீட்டர் உயரத்தில் இமயமலையில் உள்ளது.  

சியாச்சின் கொடுமுடிக்கு செல்லும் முக்கிய வழித்தடங்களில் ஒன்றாக துர்டுக் கிராமம் உள்ளது. இங்கு அத்திப் பழம், வெள்ளை கோதுமை அதிகம் பயிரிடப்படுகிறது. 2011-ஆம் ஆண்டின் மக்கள்தொகை கணக்கெடுப்பின் படி, துர்டுக் கிராமம் 3371 மக்கள்தொகை கொண்டுள்ளது.
# நேர்கொண்ட பார்வை


***நேர்கொண்ட பார்வை*** (*Nerkonda Paarvai*) 2019-ஆம் ஆண்டில் வெளியான ஓர் இந்தியத் தமிழ் திரைப்படம் ஆகும். இத்திரைப்படம் எச். வினோத் என்பரால் எழுதி இயக்கப்பட்டுள்ளது. இத்திரைப்படம் 2016 ஆம் ஆண்டில் வெளியான இந்தி திரைப்படமான *பிங்க்* என்பதைத் தழுவி எடுக்கப்பட்டது. இத்திரைப்படத்தை போனி கபூர் தயாரித்துள்ளார். இத்திரைப்படத்தில் அஜித் குமார், ஷ்ரத்தா ஸ்ரீநாத், அபிராமி வெங்கடாசலம் மற்றும் ஆண்ட்ரியா தாரியாங் ஆகியோர் முன்னணி கதாபாத்திரங்களில் நடித்துள்ளனர். ரங்கராஜ் பாண்டே, ஆதிக் இரவிச்சந்திரன் ஆகியோரும் முக்கிய கதாபாத்திரங்களில் நடித்துள்ளனர். இத்திரைப்படத்தின் ஒளிப்பதிவை நீரவ் சாவும், படத்தொகுப்பை கோகுல் சந்திரனும் மேற்கொண்டுள்ளனர்.  

இத்திரைப்படத்திற்கு பின்னணி இசை யுவன் சங்கர் ராஜாவால் செய்யப்பட்டு சீ மியூசிக் நிறுவனத்தின் அடையாளத்துடன் வெளியிடப்பட்டுள்ளது. இத்திரைப்படம் 2019-ஆம் ஆண்டு ஆகத்து 8 ஆம் நாள் வெளியிடப்பட்டு நேர்மறையான விமர்சனங்களைப் பெற்றது.  

## நடிப்பு

- பரத் சுப்ரமணியமாக அஜித் குமார்
- கல்யாணி பரத்தாக வித்யா பாலன்(கௌரவத் தோற்றம்)
- மீரா கிருஷ்ணனாக ஷ்ரத்தா ஸ்ரீநாத்
- பாத்திமா பானுவாக அபிராமி வெங்கடாசலம்
- ஆண்ட்ரியா டாரியாங்காக ஆண்ட்ரியா தாரியாங்
- ஆதிக் ராமஜெயமாக அர்ஜூன் சிதம்பரம்
- விஸ்வாவாக ஆதிக் ரவிச்சந்திரன்
- வெங்கடேஷாக அஸ்வின் ராவ்
- கவாஸ்கராக சுஜித் சங்கர்
- சத்யமூர்த்தியாக ரங்கராஜ் பாண்டே
- கிருஷ்ணனாக டெல்லி கணேஷ்
- ஜூனியராக ஜூனியர் பாலையா
- தீபக்கா உதய் மகேஷ்
- ராமஜெயமாக ஜெயப்பிரகாஷ்
# ஹிஜ்ரத்

**ஹிஜ்ரத்** என்ற சொல்லுக்கு வெறுத்தல், ஒதுக்குதல், விலகிக் கொள்ளுதல் எனப்பொருளாகும். இஸ்லாமிய வழக்கத்தில் ஹிஜ்ரத் ஒரு குறிப்பிட்ட தியாகத்தினை குறிக்கும் சொல்லாகும்.  

*இஸ்லாமிய கொள்கையினை ஓர்  ஊரில் அல்லது ஒரு நாட்டில் பின்பற்ற முடியாத சூழ்நிலை ஏற்படும் பொழுது, கொண்ட கொள்கையை காத்துக் கொள்வதற்காக பிறந்த மண், சொத்து, சுகம் , சொந்தம், பந்தம் என அனைத்தையும் துறந்துவிட்டு இஸ்லாத்தினை கடைபிடிப்பதற்கு ஏதுவான இடத்திற்குச் செல்வது **ஹிஜ்ரத்** எனப்படும்.*  

## அபீசீனியா
நபிகள் நாயகம் காலத்தில் மக்காவில் இஸ்லாத்தினை பின்பற்ற முடியாத சூழ்நிலை ஏற்பட்ட பொழுது, சொந்த நாட்டினை துறந்து சிலர் அபீசீனியாவிற்கு (தற்போதைய எத்தியோப்பியா) ஹிஜ்ரத் செய்தனர்.  

## மதீனா
நபிகள் நாயகம் (ஸல்) அவர்களும், அவருடைய தோழர் அபூபக்கர் அவர்களும் மக்காவிலிருந்து , மதீனா நகருக்கு ஹிஜ்ரா செய்தார்கள்.  
மதீனா நகருக்கு நபிகள் நாயகம் (ஸல்) அவர்கள் பயணம் மேற்கொண்ட அந்த ஆண்டிலிருந்து இசுலாமிய நாட்காட்டி எனப்படும் இஸ்லாமிய ஆண்டு ஆரம்பமாகிறது. அப்பொழுது அவர்களுக்கு வயது 53 ஆகும்.  

## ஹிஜ்ரத் செய்த நபித்தோழர்கள்
- அபூபக்கர்
- உம்மு ரூமான்
- ஜாபர் இப்னு அபீதாலிப்
- ருக்கைய்யா
- உதுமான்
- அஸ்மா பின்த் உமைஸ்
# மீர் காசிம்

மீர் காசிம்]]  

**மீர் காசிம்** (**Mir Qasim**) (; இறப்பு: 8 மே 1777) 7-வது வங்காள நவாபாக 1760 முதல் 1763 முடிய இருந்தவர்.  

1764-இல் ஆங்கிலேயருக்கும், வங்காள நவாபு மீர் ஜாபருக்கும் இடையே நடைபெற்ற பிளாசி சண்டையில், வங்காளத்தின் தலைமைப் படைத்தலைவர் மீர் காசிம் ஆங்கிலேயருக்கு மறைமுகமாக உதவியதால், 6-வது வங்காள நவாபாக இருந்த மீர் ஜாபர் போரில் தோற்றார். போரில் ஆங்கிலேயருக்கு உதவிய மீர் காசிமை வங்காளத்தின் 7-வது நவாபாக முடிசூட்டப்பட்டார்.  

இருப்பினும் மீர் காசிம் ஆங்கிலேயருடன் பிணக்குகள் கொண்டிருந்தார். எனவே மீர் காசிம், டச்சுக் கிழக்கிந்தியக் கம்பனியுடன் உறவு கொள்ள முயன்றார். மீர் காசிமின் இச்செயலை எதிர்த்த ஆங்கிலேயர்கள், பக்சார் சண்டையில், மீர் காசிமை வென்று, மீண்டும் பழைய வங்காள நவாபு மீர் ஜாபரை வங்காள அரியணையில் ஏற்றினர்.  

இபோரின் முடிவில் ஆங்கிலேயர்கள் வட இந்தியா மற்றும் வங்காளத்தின் பெரும்பகுதிகள் கைப்பற்றினர்.  
## இதனையும் காண்க
- சிராச் உத் தவ்லா
- மிர் ஜாஃபர்
# வாவுபலி

**குழித்துறை வாவுபலி பொருள்காட்சி** குழித்துறை நகராட்சி சார்பில் ஆடி மாத அமாவாசையையொட்டி குழித்துறை ஆற்றங்கரையோரம் உள்ள வி.எல்.சி. மைதானத்தில் ஆண்டு தோறும் நடைபெறும்.  

## வரலாறு
வாவுபலி பொருட்காட்சியானது 1926 ஆம் ஆண்டு துவங்கியிருக்கிறது. அந்தகாலத்தில் இறந்த முன்னோர்களுக்கு பலிகர்மம் நடத்துவதற்கு ஆடிமாதம் இறுதி அமாவாசை அன்று குழித்துறை ஆற்றின் இருபுறமும் மக்கள் கூடுவார்கள். இவ்வாறு கூடும் மக்களை கவரும் விதத்தில் ஆரம்பிக்கப்பட்டது தான் இந்த வாவுபலி பொருட்காட்சி.  

குழித்துறை வாவுபலி பொருள்காட்சி ஆற்றின் கரையோரம் உள்ள குழித்துறை நகராட்சிக்கு சொந்தமான மைதானத்தில் 20 நாட்கள் வாவுபலி பொருட்காட்சி நடத்தப்படும். பொருள்காட்சியில் விவசாயிகள் தங்கள் விவசாய விளை பொருள்களை பொதுமக்களின் பார்வைக்கு வைப்பது வழக்கம். மேலும் தோட்டக்கலைத் துறை உள்ளிட்ட பல்வேறு துறைகள் சார்பில் கண்காட்சி நடத்தப்படுகிறது. இவை தவிர ராட்சத ராட்டினம், மேஜிக் உள்பட பல்வேறு பக்க காட்சிகள் உள்ளிட்ட பொழுதுபோக்கு அம்சங்கள் இங்கு இடம்பெறுகின்றன.  

## ஆதாரங்கள்
https://www.onlinekanyakumari.com/kuzhithurai-vavubali-exhibition-2019-vavubhali/  

https://www.dinamalar.com/news_detail.asp?id=62404  

https://www.maalaithendral.com/2015/04/kuzhithurai-vavubali-porutkatchi.html  

https://www.dinamani.com/all-editions/edition-thirunelveli/kanyakumari/2018/jul/26/குழித்துறை-வாவுபலி-பொருள்காட்சி-நாளை-தொடக்கம்-2968004.html
# எம். ஜி. குலாம் காதர் சாகிப்

**எம்.ஜி. குலாம் காதர் சாகிப்** திருப்பூரின் முக்கிய தொழிலாக இன்று விளங்கும் **பனியன் மற்றும் பின்னலாடைத் தொழிலின் தந்தை** என அழைக்கப்படுகின்றார்.  

திருப்பூர் முன்சீப் நீதிமன்றத்தில் எழுத்தராகப் பணிபுரிந்து வந்த முகம்மது கவுஸ் அவர்களின் புதல்வர்கள் குலாம் காதர் மற்றும் அப்துல் சத்தார் ஆகியோர் தாங்கள் நடத்தி வந்த சினிமா தொழில் தொடர்பாக இயந்திரங்கள் வாங்க கொல்கத்தா நகருக்குச் சென்றிருந்தபோது, அங்கு ஒரு வீட்டில் கையால் இயக்கக்கூடிய பின்னல் பொறியில் பனியன் நூற்பதைக் கண்டார். அதில் அவருக்கு ஏற்பட்ட ஆர்வத்தின் காரணமாக சினிமா இயந்திரத்திற்க்கு பதில் பின்னலாடை இயந்திரத்தினை திருப்பூருக்கு வாங்கி வந்தார்.  

குடும்பத்தினரின் எதிர்ப்புகளை எல்லாம் மீறி தன்னுடைய சகோதரர் சத்தார் சாகிப்பையும் பங்குதாரராக இணைத்துக்கொண்டு திருப்பூரின் காதர்பேட்டை பகுதியில் பேபி நிட்டிங் இண்டஸ்ட்ரீஸ் என்ற பெயரில் தென்னிந்தியாவின் முதல் பனியன் தொழிற்சாலையை உருவாக்கினார்.  

## மறைவு
1960 ஆம் ஆண்டு குலாம் காதர் உடல்நலம் பாதிக்கப்பட்டு வேலூர் சிஎம்சி மருத்துவமனையில் சிகிச்சைபெற்றுவந்த இவர், சிகிச்சை பலனின்றி 1979 ஆம் ஆண்டு காலமானார்.
# மிசோரம் துடுப்பாட்ட அணி


**மிசோரம் கிரிக்கெட் அணி** என்பது இந்திய உள்நாட்டு போட்டிகளில் மிசோரம் மாநிலத்தை பிரதிநிதித்துவப்படுத்தும் கிரிக்கெட் அணியாகும். ஜூலை 2018 இல், இந்திய கிரிக்கெட் கட்டுப்பாட்டு வாரியம் (பி.சி.சி.ஐ) ரஞ்சி டிராபி மற்றும் விஜய் ஹசாரே டிராபி உள்ளிட்ட 2018–19 சீசனுக்கான உள்நாட்டு போட்டிகளில் போட்டியிடும் ஒன்பது புதிய அணிகளில் ஒன்றாக இந்த அணியை பெயரிட்டது. இருப்பினும், இந்த அணியை ரஞ்சி டிராபியில் சேர்க்கும் முடிவு குறித்து தெலுங்கானா கிரிக்கெட் சங்கம் கேள்வி எழுப்பியது, ஏனெனில் ரஞ்சிப் போட்டியில் ஒரு அணி போட்டியிட அனுமதிக்க தகுதி அளவுகோல்கள் இருக்க வேண்டும்.  

செப்டம்பர் 2018 இல், 2018–19 விஜய் ஹசாரே டிராபியின் தொடக்க ஆட்டத்தை அருணாச்சல பிரதேசத்திடம் 4 விக்கெட் வித்தியாசத்தில் இழந்தனர். விஜய் ஹசாரே டிராபியில் முதல் சீசனில், தட்டு குழுவில் எட்டாவது இடத்தைப் பிடித்தனர், அவர்கள் எட்டு போட்டிகளில் ஒரு வெற்றி மற்றும் ஆறு தோல்விகளைப் பெற்றனர். ஒரு போட்டியில் முடிவில்லை. தருவார் கோலி அணிக்கு 373 ரன்களுடன் அதிக ரன் அடித்த வீரராகவும், 8 விக்கெட்களுடன் முன்னணி விக்கெட் வீழ்த்தியவராகவும் இருந்தார்.
# புதுச்சேரி துடுப்பாட்ட அணி


**புதுச்சேரி கிரிக்கெட் அணி** என்பது இந்திய உள்நாட்டு போட்டிகளில் புதுச்சேரி பிரதேசத்தை பிரதிநிதித்துவப்படுத்தும் ஒரு கிரிக்கெட் அணி. ஜூலை 2018 இல், இந்திய கிரிக்கெட் கட்டுப்பாட்டு வாரியம் (பி.சி.சி.ஐ) ரஞ்சி டிராபி மற்றும் விஜய் ஹசாரே டிராபி உள்ளிட்ட 2018–19 சீசனுக்கான உள்நாட்டு போட்டிகளில் போட்டியிடும் ஒன்பது புதிய அணிகளிள் ஒன்றாக இந்த அணியை பெயரிட்டது.  

முன்னதாக மும்பை அணிக்காக விளையாடிய அபிஷேக் நாயர் 2018 ஆகஸ்டில் இந்த அணியில் சேர முடிவு செய்தார். செப்டம்பர் 2018 இல், 2018–19 விஜய் ஹசாரே டிராபியின் தொடக்க ஆட்டத்தில் மணிப்பூரை 8 விக்கெட் வித்தியாசத்தில் வீழ்த்தியது.  

விஜய் ஹசாரே டிராபியில் தங்கள் முதல் சீசனில், தட்டு குழுவில் மூன்றாவது இடத்தைப் பிடித்தனர், அவர்கள் எட்டு போட்டிகளில் ஐந்து வெற்றிகளையும் இரண்டு தோல்விகளையும் பெற்றனர். மற்ற இரண்டு போட்டிகளில் முடிவில்லை . பராஸ் டோக்ரா 257 ரன்களுடன் அணியின் அதிக ரன் குவித்த வீரரானார், மேலும் பதினொரு விக்கெட்களுடன் அணியின் சிறந்த பந்துவீச்சாளர் ஆனார் ஃபேபிட் அகமது.
# சிக்கிம் துடுப்பாட்ட அணி

**சிக்கிம் கிரிக்கெட் அணி** என்பது இந்திய உள்நாட்டு போட்டிகளில் சிக்கிம் மாநிலத்தை பிரதிநித்துவப்படுத்தும் ஒரு கிரிக்கெட் அணி. ஜூலை 2018 இல், இந்திய கிரிக்கெட் கட்டுப்பாட்டு வாரியம் (பி.சி.சி.ஐ) ரஞ்சி டிராபி மற்றும் விஜய் ஹசாரே டிராபி உள்ளிட்ட 2018–19 சீசனுக்கான உள்நாட்டு போட்டிகளில் போட்டியிடும் ஒன்பது புதிய அணிகளில் ஒன்றாக இந்த அணியை பெயரிட்டது. இருப்பினும், போட்டி தொடங்குவதற்கு முன்பு, அந்த அணிக்கு முதல் தர கிரிக்கெட்டை விளையாட ஒரு மைதானம் இல்லை. மற்ற சில புதிய அணிகளைப் போலல்லாமல், சிக்கிம் தங்கள் முதல் பட்டியல் அ போட்டியில் முழுக்க முழுக்க உள் மாநிலத்தில் வளர்ந்த வீரர்களைக் கொண்ட ஒரு அணியுடன் நுழைய முடிவு செய்தனர். 2018-19 சீசனுக்கு முன்னதாக, சஞ்சீவ் சர்மா அணியின் பயிற்சியாளராக நியமிக்கப்பட்டார்.  

செப்டம்பர் 2018 இல், 2018–19 விஜய் ஹசாரே டிராபியின் தொடக்க ஆட்டத்தை மணிப்பூரிடம் 10 விக்கெட் வித்தியாசத்தில் இழந்தனர். பீகார் அணிக்கு எதிரான 8 வது சுற்று ஆட்டத்தில், சிக்கிம் 46 ரன்களுக்கு ஆட்டமிழந்தது, பீகார் 292 ரன்கள் வித்தியாசத்தில் வென்றது.இந்திய கிரிக்கெட் போட்டிகளில் அதிக ரன்கள் வித்தியாசத்தில் தோல்வியடைந்த அணியாக சிக்கிம் அணி ஆனது. விஜய் ஹசாரே டிராபியில் அவர்களின் முதல் சீசனில், தட்டு குழுவில் எட்டு போட்டிகளிலும் தோல்வியடைந்து கடைசி இடத்தை பிடித்தது. லீ யோங் லெப்சா 214 ரன்களுடன் முன்னணி ரன் அடித்த வீரராகவும், மாண்டப் பூட்டியா அணியின் முன்னணி விக்கெட் எடுத்த வீரராகவும் இருந்தார்.
# சுசில் குமார் மோடி


**சுசில் குமார் மோடி** (*Sushil Kumar Modi*; 5 சனவரி 1952 – 13 மே 2024) இந்தியாவின் பிகார் மாநில பாரதிய ஜனதா கட்சியின் அரசியல்வாதியும், பிகார் மாநில முன்னாள் துணை முதலமைச்சரும் ஆவார்.  

முன்னர் இவர் பிகார் மாநில துணை முதலமைச்சராகவும், நிதி அமைச்சராகவும் 2005 முதல் 2013 முடிய பதவி வகித்தவர். இவர் ஆர் எஸ் எஸ் அமைப்பின் நீண்டகால உறுப்பினர் ஆவார். இவர் பிகார் மாநில சரக்கு மற்றும் சேவை நடைமுறைப்படுத்தும் குழுவின் தலைவராகப் பதவி வகித்தவர்.  

## வகித்த பதவிகள்

| காலம் | பதவி | குறிப்பு |
| --- | --- | --- |
| 1973–77 | பொதுச் செயலாளர், பாட்னா பல்கலைக்கழகம் மாணவர் பேரவை |  |
| 1983–86 | அகில இந்திய பொதுச் செயலாளர், அகில பாரதிய வித்யாத்ரி பரிசத் |  |
| 1995–96 | செயலாளர், பாரதிய ஜனதா கட்சி |  |
| 1996–2004 | எதிர்கட்சித் தலைவர் | பீகார் சட்டமன்றம் |
| 2000 | அமைச்சர், நாடாளுமன்ற விவகாரத் துறை | பீகார் அரசு |
| 2004 | உறுப்பினர், மக்களவை | 14வது மக்களவை |
| 1990–2004 | உறுப்பினர், பீகார் சட்டமன்றம் | 3வது முறை |
| நவம்பர் 2005&nbsp;– June 2013 | துணை முதல்வர் |  |
| நவம்பர் 2005– சூன் 2013 | நிதியமைச்சர் பீகார் |  |
| 2017– 13 நவம்பர் 2020 | துணை முதல்வர் |  |
| 7 திசம்பர் 2020 | உறுப்பினர், மக்களவை | நாடாளுமன்ற உறுப்பினர், மக்களவை |
# குமாரம்பட்டி, தருமபுரி வட்டம்



**குமாரம்பட்டி** (*Kumarampatti*) என்பது இந்தியாவின், தமிழ்நாட்டின், தருமபுரி மாவட்டம், தருமபுரி வட்டம், மூக்கனூர் ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த மாவட்டத்தின் தலைநகரான தருமபுரியில் இருந்து 12 கிலோமீட்டர் தொலைவிலும், மாநிலத் தலைநகரான சென்னையில் இருந்து 277 கிலோமீட்டர் தொலைவிலும் உள்ளது.  

## மேற்கோள்
# குமாரம்பட்டி, மத்தூர் ஒன்றியம்



**குமாரம்பட்டி** ( Kumarampatti) என்பது இந்தியாவின், தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மத்தூரில் இருந்து 25 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 61 கிலோமீட்டர் தொலைவிலும், மாநிலத் தலைநகரான சென்னையில் இருந்து 245 கிலோமீட்டர் தொலைவிலும் உள்ளது.  

## மேற்கோள்
# கலைஞானம்

**கலைஞானம்**, (இயற்பெயர்:**கே. எம். பாலகிருஷ்ணன்**), தமிழ்த் திரைப்படக் கலைஞர் ஆவார். இவர் 1960 - 1990 வரை 200 திரைப்படங்களுக்கு திரைக்கதை, 40 திரைப்படங்களுக்கு கதை எழுதி, 18 திரைப்படங்களை தயாரித்தவர். மேலும் இவர் திரைப்பட இயக்குநர், நடிகர், பாடலாசிரியர் எனப் பன்முகத்தன்மைப் படைத்தவர்.  

## வாழ்க்கை
### மேடை நாடகங்கள்
இவர் மதுரை மாவட்டம் பேரையூர் வட்டம், எழுமலையில் பிறந்து வளர்ந்தவர். இவர் தனது 18-வது வயதில் 1949-இல் திமுக தலைவர் ஏ. வி. பி. ஆசைத்தம்பி எழுதிய **வாழ்க்கை வாழ்வதற்கே** எனும் நாடகத்தில் முதன்முதலாக நடித்தவர்.  

திமுக உருவாகிய அக்காலக் கட்டத்தில் கருணாநிதியின் விஷக்கோப்பை, நச்சுக்கோப்பை போன்ற நாடகங்களில் நடித்தவர். இவரது அண்ணன் ஆர். எம். கிருஷ்ணசாமியும் ஒரு மேடை நாடகக் கலைஞர் ஆவார்.  

நாடக மேடையிலிருந்து தமிழ்த் திரைத் துறைக்கு சென்ற கலைஞானம், தமிழரசுக் கழகத் தலைவர் ம. பொ. சிவஞானம் தி.மு.க வை எதிர்த்து அமைத்த பிரசார நாடகமான **எழுச்சிக்கடல்** நாடகத்தில் வில்லனாக நடித்தார்.  
### திரைப்படங்கள்
இவர் 1966-இல் காதல் படுத்தும் பாடு படத்திற்கு திரைக்கதை வசனம் எழுதினார். சின்னப்பத் தேவரின் தயாரிக்கும் திரைப்படங்களுக்கு திரைக்கதை ஆசிரியராக பணியாற்றிவர். பின்னர் 1978-இல் ரஜினிகாந்த் நடித்த பைரவி திரைப்படத்தை தயாரித்துள்ளார். இவர் ரஜினிகாந்த் நடித்த ஆறு புஷ்பங்கள் (1977) மற்றும் அல்லி தர்பார் (1978) போன்ற திரைப்படங்களை இயக்கியுள்ளார்.  

குறத்தி மகன், புதிய தோரணங்கள் போன்ற திரைப்படங்களை தயாரித்தும், நெல்லிக்கனி திரைபடத்தை தயாரித்துள்ளார். 1986-இல் சிவாஜி கணேசன் நடிப்பில் இவர் தயாரித்த மிருதங்க சக்கரவர்த்தி திரைப்படம் பெருத்த பண இழப்பு ஏற்பட்டது.  

### நடித்த திரைப்படங்கள்
- இது நம்ம ஆளு

## எழுதிய நூல்கள்
சினிமா துறையில் அரை நூற்றாண்டைக் கடந்த இவர், தன் திரைப்பட அனுபவங்களக் கொண்டு எழுதிய, **சினிமா சீக்ரெட்** எனும் நூலை மூன்று தொகுதிகளாக வெளியிட்டவர்.
# பாரம்


**பாரம்** என்பது பிரியா கிருஷ்ணசாமியால் எழுதி, இயக்கி, படத்தொகுப்பு செய்யப்பட்ட 2018 ஆண்டைய இந்திய தமிழ் மொழி திரைப்படம் ஆகும். இது தமிழில் சிறந்த திரைப்படத்திற்கான தேசிய திரைப்பட விருதை வென்றது இப்படம் ஒன்றே 66 வது தேசிய திரைப்பட விருதுகளில் வென்ற ஒரே ஒரு தமிழ்த் திரைப்படமாகும்.  

## கதை
கருப்பசாமி மனைவியை இழந்த இரவுக் காவலாளியாவார். இவர் தன் சகோதரி மற்றும் மூன்று மருமகன்களான வீரா, மணி, முருகன் ஆகியோருடன் தமிழ்நாட்டின் ஓர் ஊரில் வசிக்கிறார். ஒரு நாள் கருப்பசாமி தன்வேலை முடிந்து காலையில் வீடு திரும்பும் போது, அவர் ஒரு விபத்தில் சிக்கி இடுப்பை உடைத்துக்கொள்கிறார். அவரது மருமகன்கள் அவருக்கு நகரத்தில் சிகிச்சை செய்ய வேண்டும் என்று விரும்புகின்றனர். ஆனால் அவரது மகன் செந்தில் பாரம்பரிய மருத்துவரிடம் சிகிச்சை அளிக்க, அவரை தனது மூதாதையர் கிராமத்திற்கு அழைத்துச் செல்கிறார். எட்டு நாட்களுக்குப் பிறகு, கருப்பசாமி இறந்து விடுகிறார். அவரது மர்மமான மரணம் வீரா என்ற செயற்பாட்டாளரை சந்தேகத்திற்குரியவராக ஆக்குகிறது.  

## தயாரிப்பு
தனது முதல் திரைப்படமான *கங்கூபாய்* படத்தை முடித்த பிறகு, பிரியா கிருஷ்ணசாமி செய்தி இணையதளங்களில் தலைக்கூத்தல் தொடர்பான செய்திகளை அறிந்தார். மேலதிக ஆராய்ச்சிகளில், தலைக்கூத்தல் குறித்து, அவர் இதற்கு முன்னர் கேள்விப்படாத நிகழ்ச்சிகளை அறிந்தார். இது தமிழ்நாட்டின் சில பகுதிகளில் உள்ள கிராமங்களில் சமூக ஒப்புதலுடன் பாரம்பரியமாக நடந்துகொண்டிருக்கும் ஒரு நிகழ்வாகும். இது இந்தியாவில் வயதானவர்களுக்கு வேண்டிய சமூக, மருத்துவ உள்கட்டமைப்பு வசதிகள் இல்லாத நிலையுடன் தொடர்புடையது. இதை ஆராய்ந்த இவர் 2016 ஆம் ஆண்டின் நடுப்பகுதியில் இரண்டு வாரங்களில் *பாராம்* படத்துக்கான திரைக்கதையை எழுதினார், மேலும் படத்தைத் தனது பதாகையான, ரெக்லெஸ் ரோஸஸ் மூலமாக, ஆர்த்ரா ஸ்வரூப்புடன் இணைந்து தயாரிக்க முடிவுசெய்தார். அதன்படி, அவர்கள் புதுச்சேரி பல்கலைக்கழகத்தின் நடிப்புக் கலைத் துறையை அணுகினர். அங்கு பிரியா நடிப்பு பட்டறைகளை நடத்தினார். அதில் அங்கு படத்துக்குத் தேவையான முக்கிய நடிகர்களை கண்டடைவதில் வெற்றி பெற்றார். 80 க்கும் மேற்பட்ட எண்ணிக்கையிலான கூடுதல் பாத்திரங்களுக்கு நடிப்புத் துறை சாராத உள்ளூர் மக்களைப் பயன்படுத்தினார். இப்படமானது யதார்த்தமான பாணியில் படம் எடுக்கப்பட்டது. ஒலிப்பதிவுடனே படப்பிடிப்பு நடத்தப்பட்டது. இதனால் உரையாடலுக்கு டப்பிங் எதுவும் செய்யப்படவில்லை. இது 2017 சனவரியில் 18 நாட்களில் பாண்டிச்சேரி மற்றும் திருநெல்வேலியில் படமாக்கப்பட்டது.  

## திரைப்பட விழாக்கள் மற்றும் விருதுகள்
*கோவாவின்* 49 வது சர்வதேச திரைப்பட விழாவின் (ஐ.எஃப்.எஃப்.ஐ) இந்திய பனோரமா பிரிவில் *பாரம்* 2018 நவம்பரில் திரையிடப்பட்டது. மேலும் பாரம் படமானது கோவாவில், 2018 ஐ.எஃப்.எஃப்.ஐ.யில் ஐ.சி.எஃப்.டி யுனெஸ்கோ காந்தி பதக்கத்திற்கு பரிந்துரைக்கப்பட்ட இரண்டு இந்திய படங்களில் ஒன்றாகும். ஐ.சி.எஃப்.டி யுனெஸ்கோ காந்தி பதக்கம் என்பது ஐ.எஃப்.எஃப்.ஐயின் சர்வதேச போட்டிப் பிரிவாகும், இது பாரிஸில் உள்ள நடுவரால் மதிப்பீடு செய்யப்படுகிறது. *பாரம்* படமானது பின்னர் தமிழில் சிறந்த திரைப்படத்திற்கான தேசிய திரைப்பட விருதை வென்றது, 66 வது தேசிய திரைப்பட விருதுகளில் வென்ற ஒரே தமிழ் படமாகவும் இது உள்ளது.  

## விமர்சன வரவேற்பு
49 வது *ஐ.எஃப்.எஃப்.ஐ.யில் இப்படத்துக்கு* 5 நட்சத்திரங்களில் 4 நட்சத்திரங்களை வழங்கிய *சினெஸ்டான்* "*பாரம்* அழகாக எடுக்கப்பட்ட ஒரு சமூக படம், இது உங்கள் செயல்களை கேள்விக்குள்ளாக்கும். மேலும் கருணைக் கொலை குறித்த கடுமையான உங்கள் நிலைப்பாட்டை மறுபரிசீலனை செய்ய வைக்கும்" என்று கூறினார்.
# நேசமணி நினைவு கிருத்துவக் கல்லூரி


**நேசமணி நினைவு கிருத்தவக் கல்லூரி** (Nesamony Memorial Christian College) என்பது இந்தியாவின், கன்னியாகுமரி மாவட்டம் மார்த்தண்டத்தில் உள்ள ஒரு கலை மற்றும் அறிவியல் கல்லூரியாகும். இந்த கல்லூரியை தென்னிந்தியத் திருச்சபைக்கு உட்பட்ட கன்னியாகுமரி மறைமாவட்டம் நடத்தி வந்தது. இது தென் மாவட்டங்களின் உள்ள ஸ்காட் கிறிஸ்துவக் கல்லூரி, தென் திருவாங்கூர் இந்துக் கல்லூரி உள்ளிட்ட மூன்று கல்லூரிகளில் ஒன்றாகும். இக்கல்லூரியானது என்ஏஏசி ஆல் 5 நட்சத்திர அந்தஸ்தும் அங்கீகாரமும் பெற்றது.  

## படிப்புகள்
### இளங்கலை படிப்புகள்

#### அரசு உதவியுடன்

- இ.அ (கணிதம்)
- இ.அ (இயற்பியல்)
- இ.அ (கணினி அறிவியல்)
- இ.அ (வேதியியல்)
- இ.அ (தாவரவியல்)
- இ.அ (விலங்கியல்)
- இ.க. (தமிழ்)
- இ.க. (ஆங்கிலம்)
- இ.க. (வரலாறு)
- இ.க. (பொருளியல்)
- இளம் வணிகவியல்

#### சுயநிதி

- இகப
- இ.வ.மே.
- இ.அ (கணினி அறிவியல்)
- இ.வ. (கணினி பயன்பாடு)
- இ.க (சுற்றுலா)

### முதுகலை

#### அரசு உதவிபெற்றது

- மு.அ (வேதியியல்)
- மு.அ (கணினி அறிவியல்)
- மு.அ (தாவரவியல்)
- மு.அ (விலங்கியல்)
- மு.அ (உயிர் தகவலியல்)
- மு.அ (கணிதம்)
- மு.அ (இயற்பியல்)
- மு.க (தமிழ்)
- மு.க (ஆங்கிலம்)
- மு.க (பொருளியல்)
- மு.க (வரலாறு)
- முதுகலை வணிகவியல்
- மு.வ.மே (AICTE அங்கீகரிக்கப்பட்டது)
- மு.க.ப (AICTE அங்கீகரிக்கப்பட்டது)
- MTM
- **பி.ஜி டிப்ளோமா இன் பயோ இன்ஃபர்மேட்டிக்ஸ் (யுஜிசி ஸ்பான்சர் செய்யப்பட்ட பயோ இன்ஃபர்மேடிக்ஸ் திட்டம்)**
# பசும்பொன் முத்துராமலிங்கத் தேவர் கல்லூரி


**பசும்பொன் முத்துராமலிங்கத் தேவர் கல்லூரி** (Pasumpon Muthuramalinga Thevar college) (**பிஎம்டி கல்லூரி** என்றும் அழைக்கப்படுகிறது) என்பது தமிழ்நாட்டின், தென்காசி மாவட்டம், சங்கரன்கோவில் அருகில் மேல நீலித நல்லூர் என்ற பகுதியில் அமைந்துள்ள கலை அறிவியல் கல்லூரி ஆகும். இது 1977 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- வேதியியல்
- கணிதம்
- விலங்கியல்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# போப் கல்லூரி


**போப் கல்லூரி** (Pope's College), என்பது தமிழ்நாட்டின், தூத்துக்குடி மாவட்டத்தின், சாயர்பூரத்தில் அமைந்துள்ள ஒரு கலை அறிவியல் கல்லூரி ஆகும். இது 1880 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல்
- வேதியியல்
- கணிதம்
- விலங்கியல்
- தகவல் தொழில்நுட்பம்

### கலை மற்றும் வணிகவியல்

- தமிழ்
- ஆங்கிலம்
- பொருளியல்
- வணிக நிர்வாகம்
- பெருவாணிகவியல்

## அங்கீகாரம்
கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சர்தார் ராஜா கலை மற்றும் அறிவியல் கல்லூரி


**சர்தார் ராஜா கலை மற்றும் அறிவியல் கல்லூரி** (Sardar Raja Arts and Science College), என்பது தமிழ்நாட்டின், திருநெல்வேலி மாவட்டம், வடக்கங்குளத்தில் அமைந்துள்ள ஒரு கலை அறிவியல் கல்லூரி ஆகும். இந்த கல்லூரியானது மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்கப்படுகிறது.  

## துறைகள்

### அறிவியல்

- கணிதம்
- நுண்ணுயிரியல்
- கணினி அறிவியல்

### கலை மற்றும் வணிகவியல்

- ஆங்கிலம்
- பெருவணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சோப்பூர்



**சோப்பூர்** (**Sopore** known as **Suyyapur**) இந்தியாவின் ஜம்மு காஷ்மீர் மாநிலத்தின் பாரமுல்லா மாவட்டத்தில் உள்ள நகராட்சியாகும். சோப்பூர் நகரம் ஸ்ரீநகருக்கு வடமேற்கே 45 கி.மீ. தொலைவிலும், பாரமுல்லாவிலிருந்து தென்மேற்கே 16 கி.மீ. தொலைவிலும் உள்ளது.  

சோப்பூர் நகரத்தில் ஆசியாவின் இரண்டாவது மிகப்பெரிய பழச்சந்தையும், வலூர் ஏரியும் உள்ளது.  
சோப்பூர் ஆப்பிள் நகரம் என்று அழைக்கப்படுகிறது.  

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின்படி, 61 சகி.மீ. பரப்பளவும், 23 வார்டுகள் கொண்ட சோப்பூர் நகராட்சியின் மக்கள்தொகை 71,292 ஆகும்.
# புவனேஸ்வர் கலிதா



**புவனேஸ்வர் கலிதா** (**Bhubaneswar Kalita**) (பிறப்பு: 1 ஏப்ரல் 1951) இந்தியாவின் அசாம் மாநில அரசியல்வாதியும், சமூக ஆர்வலரும், இந்திய தேசிய காங்கிரசு கட்சியின் மாநிலங்களவை உறுப்பினரும், தலைமைக் கொறடாவாகவும் பணியாற்றியவர்.  

5 ஆகஸ்டு 2019 அன்று மாநிலங்களவையில், ஜம்மு காஷ்மீர் மறுசீரமைப்புச் சட்ட முன்வடிவம், 2019-ஐ இந்திய தேசிய காங்கிரசு கட்சி எதிர்த்த போது, புவனேஸ்வர் கல்தா, தேசிய நலன் கருதி மேற்படி சட்டத்திற்கு ஆதரவாக, தனது மாநிலங்களவை உறுப்பினர் பதவியை துறந்தார். 9 ஆகஸ்டு 2019 அன்று புவனேஸ்வர் கலிதா பாரதிய ஜனதா கட்சியில் இணைந்தார்.
# கருங்கொண்டை நாகணவாய்



**கருங்கொண்டை நாகணவாய்** அல்லது **கருந்தலை மைனா** (ஆங்கிலப்பெயர்: **brahminy myna** அல்லது **brahminy starling**, அறிவியல் பெயர்: *Sturnia pagodarum*) என்பது நாகணவாய் குடும்ப பறவைகளில் ஒன்றாகும். இது பொதுவாக இணையாகவோ அல்லது சிறு குழுவாகவோ இந்திய துணைக் கண்டத்தின் சமவெளிகளின் திறந்த வெளிப் பகுதிகளில் காணப்படும்.  

## விளக்கம்
கருங்கொண்டை நாகணவாய் மைனாவை விடச் சற்றுச் சிறியதாக சுமார் 21 செ.மீ நீளமாக இருக்கும். இதன் அலகின் அடிப்பகுதி பசுமை தோய்ந்த ஈய நிறமாகவும், முனைப்பகுதி மஞ்சளாக இருக்கும். விழிப்படலம் மஞ்சள் தோய்ந்த பாலாடை நிறமாகவும், கால்கள் எலுமிச்சை மஞ்சள் நிறத்தில் இருக்கும். தலையும் சிறு கொண்டையும் கரிய நிறத்தில் காணப்படும். உடலின் மேற்பகுதி கருஞ்சாம்பல் நிறத்திலும், இறக்கைகள் கறுப்பு நிறத்திலும், உடலின் அடிப்பகுதி சிவப்புத் தோய்ந்த மஞ்சள் பழுப்பு நிறத்திலும், வால் பழுப்பாக வெள்ளை முனைகளோடு காட்சியளிக்கும். முதிர்ச்சியடையாத பறவைகளின் தலையில் கொண்டை இருக்காது, தலை புகை கறுப்பு நிறத்தில் இருக்கும்.  

## பரவலும் வாழ்விடமும்
இவை வருடம் முழுவதும் நேபாளம் மற்றும் இந்தியாவில் காணப்படும் பறவைகள் ஆகும். குளிர் காலத்தில் இவை இலங்கைக்கும் மற்றும், கோடை காலத்தில் மேற்கு இமயமலை மற்றும் வடகிழக்கு இமயமலை பகுதிகளுக்கும் வலசை செல்லும் பறவைகள் ஆகும். பாகிஸ்தானின் சமவெளிப் பகுதிகளிலும் இவை காணப்பட்டுள்ளன. பெரும்பாலும் சமவெளி பகுதியில் காணப்பட்டாலும் 3000 மீட்டர் உயரத்திற்கும் அதிகமான பகுதிகளிலும் இவை காணப்பட்டுள்ளன. அவ்வாறு காணப்பட்ட இடங்கள் பெரும்பாலும் லடாக் பகுதியிலேயே உள்ளன.  

இப்பறவை பொதுவாக உலர்ந்த காடுகள், புதர் நிறைந்த காடுகள் மற்றும் சாகுபடி செய்யப்படும் விளைநிலங்களுக்கு அருகிலேயே காணப்படும். பெரும்பாலும் மனிதர்கள் வாழும் பகுதிகளுக்கு அருகிலேயே காணப்படும். இவை பொதுவாக நீர் தேங்கிய அல்லது சதுப்பு நிலப் பகுதிகளை தேர்வு செய்து வசிக்கக் கூடியவை ஆகும்.  

## இனப்பெருக்கம்
இவை ஏப்ரல் முதல் ஆகத்து முடிய இனப்பெருக்கம் செய்கின்றன. சுவர்கள் அல்லது தரங்களில் உள்ள பொந்துகளில் புல், இறகு, கந்தல் துணி ஆகியவற்றைக் கொண்டு கூடு அமைக்கும். கூட்டில் மூன்று அல்லது நான்கு முட்டைகளை இடும். இதன் முட்டைகள் வெளிர் நீலமாக கறைகள் ஏதும் இல்லாமல் இருக்கும்.
# அவ்லி

.  

**அவ்லி** (**Auli**) இந்தியாவின் உத்தரகாண்ட் மாநிலத்தின் சமோலி மாவட்டத்தில் உள்ள ஒரு மலைவாழிடமாகும். இமயமலையில் 3050 மீட்டர் உயரத்தில் அமைந்த அவ்லி, அல்பைன் தட்பவெப்ப புல்வெளிகள் கொண்ட மலைகளால் சூழப்பட்ட இயற்கை அழகு கொட்டும் சமவெளியாகும். இங்கு சூன் முதல் அக்டோபர் வரை 520 வகையான பூக்கள் கொண்ட செடி, கொடிகள் பூத்துக் குலுங்கும்.  

## சுற்றுலா
அவ்லி மலையேற்றப் பயிற்சிக்கான சிறந்த சுற்றுலாத் தலமாகும்.. இப்பகுதியைச் சுற்றிலும் கருவாலி (oak) மரக்காடுளும், இமயமலையின் பனிக் கொடுமுடிகளையும் காணலாம். அவ்லி மற்றும் பத்ரிநாத்தை இணைக்கும் 4 கி.மீ. நீளமுள்ள கேபிள் கார்கள் இயங்குகிறது.  

## போக்குவரத்து வசதிகள்
அவ்லிக்கு 250 கி.மீ. தொலைவில் அமைந்த தொடருந்து நிலையம் ரிஷிகேஷ் ஆகும். டேராடூன் அவ்லிருந்து 290 கி.மீ. தொலைவில் உள்ளது.  

## அருகமைந்த நகரங்கள்
- ஜோஷி மடம் - 16 கி.மீ.
- பத்ரிநாத் - 62 கி.மீ.
- தபோவனம்

## படக்காட்சிகள்

## தட்பவெப்பம்
# ஜாமியா மில்லியா இஸ்லாமியா

**ஜாமியா மில்லியா இஸ்லாமியா** (Jamia Millia Islamia) ஒரு மத்திய பொது பல்கலைக்கழகம் ஆகும், இது இந்தியாவின் புதுதில்லியில் அமைந்துள்ளது. இது 1920 இல் பிரித்தானிய ஆட்சியின் போது இந்தியாவின் உத்தரப் பிரதேசம் அலிகர் நகரில் நிறுவப்பட்டது. இது 1988 இல் இந்திய நாடாளுமன்றம் மத்திய பல்கலைக்கழகமாக அங்கீகரித்தது.  

உருது மொழியில், ஜாமியா என்றால் பல்கலைக்கழகம், மில்லியா என்றால் தேசியம் என்று பொருள்.  

ஜாமியா மில்லியா இஸ்லாமியா ஒரு பன்முக கல்வி முறையினை வழங்குகின்றது. இது பள்ளிப்படிப்பு, இளங்கலை, முதுகலை, எம்.பில் / பி.எச்.டி மற்றும் பிந்தைய முனைவர் கல்வி ஆகியவற்றின் அனைத்து அம்சங்களையும் உள்ளடக்கியது. 9 கற்றல் பீடங்கள், 39 கற்பித்தல் மற்றும் ஆராய்ச்சி துறைகள் மற்றும் 27 க்கும் மேற்பட்ட கற்றல் மற்றும் ஆராய்ச்சி மையங்களுடன் செயல்பட்டு வருகின்றது.
# கார்ல் சுவார்சுசைல்டு பதக்கம்

**கார்ல் சுவார்சுசைல்டு பதக்கம்** என்பது வானியற்பியல் விஞ்ஞானி கார்ல் சுவார்சுசைல்டு அவரது பெயரில் வழங்கப்படும் வானியல் விஞ்ஞானிகள் மற்றும் வானியற்பியலாளர்களுக்கு வானியல் கெசெல்செஃப்ட் (ஜெர்மன் வானியல் சங்கம்) வழங்கும் விருது ஆகும்.  

## பெற்றவர்கள்
ஆதாரம்: ஜெர்மன் வானியல் சங்கம்  
| 2018 | ஆண்ட்ரெஜ் உடால்ஸ்கி |
| --- | --- |
| 2017 | ரிச்சர்ட் வைலெபின்ஸ்கி |
| 2016 | ராபர்ட் வில்லியம்ஸ் |
| 2015 | இம்மோ அப்பென்செல்லர் |
| 2014 | மார்கரெட் கெல்லர் |
| 2013 | கார்ல்-ஹெய்ன்ஸ் ரோட்லர் |
| 2012 | சாண்ட்ரா எம். பேபர் |
| 2011 | ரெய்ன்ஹார்ட் ஜென்சல் |
| 2010 | மைக்கேல் மேயர் |
| 2009 | ரோல்ஃப்-பீட்டர் குட்ரிட்ஸ்கி |
| 2008 | ரஷீத் சன்யாவ் |
| 2007 | ருடால்ப் கிப்பன்ஹான் |
| 2005 | குஸ்டாவ் ஆண்ட்ரியாஸ் தம்மன் |
| 2004 | ரிக்கார்டோ கியாகோனி |
| 2003 | எரிகா போஹம்-வைட்டென்ஸ் |
| 2002 | சார்லஸ் எச். டவுன்ஸ் |
| 2001 | கெயிச்சி கொடைரா |
| 2000 | ரோஜர் பென்ரோஸ் |
| 1999 | எரேமியா பி. ஆஸ்ட்ரிக்கர் |
| 1998 | பீட்டர் ஏ. ஸ்ட்ரிட்மாட்டர் |
| 1997 | ஜோசப் எச். டெய்லர் |
| 1996 | கிப் தோர்ன் |
| 1995 | ஹென்ட்ரிக் சி. வான் டி ஹல்ஸ்ட் |
| 1994 | ஜோச்சிம் ட்ரம்பர் |
| 1993 | ரேமண்ட் வில்சன் |
| 1992 | பிரெட் ஹோய்ல் |
| 1990 | யூஜின் என். பார்க்கர் |
| 1989 | மார்ட்டின் ஜே. ரீஸ் |
| 1987 | லோட்விஜ் வோல்ட்ஜெர் |
| 1986 | சுப்ரமண்யன் சந்திரசேகர் |
| 1985 | எட்வின் ஈ. சால்பேட்டர் |
| 1984 | டேனியல் எம். பாப்பர் |
| 1983 | டொனால்ட் லிண்டன்-பெல் |
| 1982 | ஜீன் டெல்ஹே |
| 1981 | போடன் பாக்ஸியாஸ்கி |
| 1980 | லுட்விக் பயர்மன் |
| 1978 | ஜார்ஜ் பி. புலம் |
| 1977 | வில்ஹெல்ம் பெக்கர் |
| 1975 | லைமன் ஸ்பிட்சர் |
| 1974 | கோர்னெலிஸ் டி ஜாகர் |
| 1972 | ஜான் எச். ஓர்ட் |
| 1971 | ஆண்டனி ஹெவிஷ் |
| 1969 | பெங் ஸ்ட்ராம்கிரென் |
| 1968 | மார்டன் ஷ்மிட் |
| 1963 | சார்லஸ் ஃபெரன்பாக் |
| 1959 | மார்ட்டின் ஸ்வார்ஸ்ஸ்சைல்ட் (கார்ல் ஸ்வார்ஸ்ஸ்சைல்ட் மகன்) |
# சக்சினால்டிகைடு



**சக்சினால்டிகைடு** *(Succinaldehyde)* என்பது (CH<sub>2</sub>CHO)<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை சக்சின்டையால்டிகைடு என்ற பெயராலும் அழைக்கலாம். மற்ற டையால்டிகைடுகளுடன் ஒப்பிடுகையில் குறிப்பாக சக்சின்டையால்டிகைடு அதிக வினைத்திறன் மிக்க சேர்மமாகும். பொதுவாக இதுவொரு நீரேற்றாக அல்லது மெத்தனால் வழிப்பெறுதி அசிட்டாலாக பயன்படுத்தப்படுகிறது. டிரோப்பினோன் என்ற இயற்கையாகத் தோன்றுகின்ற கரிமச் சேர்மத்திற்கு முன்னோடி சேர்மமாக சக்சினால்டிகைடு கருதப்படுகிறது . குறுக்கிணைப்பு முகவராக சக்சினால்டிகைடு பரவலாகப் பயன்படுத்தப்படுகிறது என்றாலும் இதையொத்த குளுட்டரால்டிகைடைக் காட்டிலும் குறைவான பயன்பாட்டையே கொண்டுள்ளது.  

## தயாரிப்பு

டெட்ரா ஐதரோபியூரானுடன் குளோரினைச் சேர்த்து ஆக்சிசனேற்றம் செய்து தொடர்ந்து நீராற்பகுப்பதாலும், அக்ரோலின் வழிப்பெறுதிகளை ஐதரோ பார்மைலேற்றம் செய்தும் சக்சினால்டிகைடைத் தயாரிக்கலாம்.  
நீரிய கரைசலில் இச்சேர்மத்தின் மூலக்கூறுகள் நீரேற்றம் அடைந்து வளையமாகின்றன . மெத்தனாலில் இது 2,5-டைமெத்திலாக்சில்டெட்ரா ஐதரோபியூரான் என்ற வளைய அசிட்டாலாக மாற்றமடைகிறது .
# நியூசிலாந்துத் துடுப்பாட்ட அணியின் இலங்கைச் சுற்றுப் பயணம், 2019


நியூசிலாந்து துடுப்பாட்ட அணி 2019 ஆகத்து முதல் செப்டம்பர் வரை இலங்கையில் சுற்றுப் பயணம் மேற்கொண்டு இரண்டு தேர்வுப் போட்டிகளிலும், மூன்று பன்னாட்டு இருபது20 (இ20ப) போட்டிகளிலும் விளையாடுகிறது. தேர்வுத் தொடர் 2019–21 ஐசிசி உலகத் தேர்வுத் துடுப்பாட்ட வாகைத் தொடரின் ஒரு பகுதியாகவும் அமைந்துள்ளது. இப்போட்டிகளுக்கான அரங்குகள் 2019 சூலை மாதத்தில் தேர்ந்தெடுக்கப்பட்டன. தொடக்கத்தில், முதலிரண்டு இ20ப போட்டிகளும் கொழும்பில் உள்ள ஆர். பிரேமதாச அரங்கில் விளையாடுவதாக இருந்தது. பின்னர் அவை கண்டி, முத்தையா முரளிதரன் அரங்கிற்கு மாற்றப்பட்டது.  

தேர்வுத் தொடர் 1–1 என்ற கணக்கில் சமனாக முடிந்தது. இ20ப தொடரில் 2-1 என்ற கணக்கில் நியூசிலாந்து வெற்றி பெற்றது.  

## அணிகள்
| தேர்வுகள் | இ20ப போட்டிகள் |  |  |  |
| --- | --- | --- | --- | --- |
| * திமுத் கருணாரத்ன (த)
* தினேஸ் சந்திமல்
* தனஞ்சய டி சில்வா
* அகில தனஞ்சய
* நிரோசன் டிக்வெல்ல (குகா)
* லசித் எம்புல்தெனிய
* ஒசாதா பெர்னாண்டோ
* விசுவா பெர்னாண்டோ
* லகிரு குமார
* சுரங்க லக்மால்
* அஞ்செலோ மத்தியூஸ்
* குசல் மெண்டிசு
* குசல் பெரேரா
* இலக்சன் சந்தக்கன்
* லகிரு திரிமான்ன | * கேன் வில்லியம்சன் (த)
* டாட் ஆஸ்டில்
* டாம் பிளன்டெல்
* டிரென்ட் போல்ட்
* கொலின் டி கிரான்ஹோம்
* டாம் லேத்தம்
* என்றி நிக்கல்சு
* அஜாசு பட்டேல்
* ஜீத் ராவல்
* மிட்செல் சான்ட்னர்
* வில்லியம் சொமர்வில்
* டிம் சௌத்தி
* ராஸ் டைலர்
* நீல் வாக்னர்
* பி. ஜே. வாட்லிங் (குகா) | * லசித் மாலிங்க (த)
* நிரோசன் டிக்வெல்ல (து.த, குகா)
* அகில தனஞ்சய
* அவிசுக்கா பெர்னாண்டோ
* தனுஷ்க குணதிலக்க
* வனிந்து அசரங்க
* சிகான் ஜயசூரிய
* லகிரு குமார
* லகிரு மதுசாங்க
* குசல் மெண்டிசு
* குசல் பெரேரா
* கசுன் ராஜித்த
* இலக்சன் சந்தக்கன்
* தசுன் சானக்க
* இசுரு உதான | * டிம் சௌத்தி (த)
* டாட் ஆஸ்டில்
* டாம் புரூசு
* கொலின் டி கிரான்ஹோம்
* 
லொக்கி பெர்கசன்

* மார்ட்டின் கப்டில்
* இசுக்காட் குகெலெயின்
* தரில் மிட்செல்
* கொலின் மன்றோ
* செத் ரான்சு
* மிட்செல் சான்ட்னர்
* டிம் சைஃபர்ட் (wk)
* இந்தர்பிர் சோதி
* ராஸ் டைலர் | } |

## தேர்வுத் தொடர்
### 1-வது தேர்வு

### 2-வது தேர்வு

## இ20ப தொடர்
### 1-வது இ20ப

### 2-வது இ20ப

### 3-வது இ20ப
# பி. எஸ். எல். வி- சி 35



**பி.எஸ்.எல்.வி-சி35** (PSLV-C35) என்பது 2016 ஆம் ஆண்டு செப்டம்பர் மாதம் 26 ஆம் திகதி அன்று வெற்றிகரமாக விண்ணில் ஏவப்பட்ட முனைய துணைக்கோள் ஏவுகலம் ஆகும். இதன் மூலம் ஒரே நேரத்தில் 8 செயற்கைக்கோள்கள் விண்வெளியில் நிலை நிறுத்தப்பட்டன. மேலும் ஒரே விண்வெளிப்பரப்பில் இருவேறு புவி வட்டப்பதையில் செயற்கைக்கோள்களை நிலைநிறுத்தி சாதனை செய்யப்பட்டது. ஸ்ரீஹரிகோட்டாவில் உள்ள சதீஷ் தவான் விண்வெளி மையத்திலிருந்து இந்திய விண்வெளி ஆராய்ச்சி அமைப்பு ஏவியது.
# சிவந்தி ஆதித்தனார் கல்லூரி


**சிவந்தி ஆதித்தனார் கல்லூரி** (Sivanthi Aditanar College) என்பது தமிழ்நாட்டின், கன்னியாகுமரி மாவட்டம், பிள்ளயார்புரத்தில் அமைந்துள்ள ஒரு கலை அறிவியல் கல்லூரி ஆகும். இது 1984 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல்
- வேதியியல்
- விலங்கியல்
- கணிதம்
- கணினி அறிவியல்
- கணினி பயன்பாடு (பி.ஜி)

### கலை மற்றும் வணிகவியல்

- தமிழ்
- ஆங்கிலம்
- வணிக மேலாண்மை
- பெருவணிகவியல்

## அங்கீகாரம்
கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சிறீ பரமகல்யாணி கல்லூரி


**ஸ்ரீ பரமகல்யாணி கல்லூரி** (*Sri Paramakalyani College*), என்பது தமிழ்நாட்டின், தென்காசி மாவட்டம், ஆழ்வார்குறிச்சியில் அமைந்துள்ள ஒரு கலை அறிவியல் கல்லூரி ஆகும். இது 1963 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்தக் கல்லூரியானது கலை, வணிகவியல் மற்றும் அறிவியல் ஆகிய துறைகளில் வெவ்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல்
- வேதியியல்
- கணிதம்
- நுண்ணுயிரியல்
- உயிர் தொழில்நுட்பம்
- விலங்கியல்
- தகவல் தொழில்நுட்பம்
- கணினி பயன்பாட்டியல்

### கலை மற்றும் வணிகவியல்

- தமிழ்
- ஆங்கிலம்
- வர்த்தகம்
- பெருநிறுவன மேலாண்மை

## அங்கீகாரம்
கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சிறீ பராசக்தி மகளிர் கல்லூரி


**சிறீ பராசக்தி மகளிர் கல்லூரி** (*Sri Parasakthi College for Women*), என்பது இந்தியாவின், தமிழ்நாட்டின், தென்காசி மாவட்டம், குற்றாலத்தில் உள்ள ஒரு கலை அறிவியல் கல்லூரி ஆகும். இக்கல்லூரியானது மனோன்மணியம் சுந்தரனார் பல்கலைக்கழகத்துடன் இணைவு பெற்ற ஒரு தன்னாட்சி கல்லூரி ஆகும். இக்கல்லூரி 1964ஆம் ஆண்டில் ஏ. ஆர். சுப்பையா முதலியார் (முன்னாள் ச.ம.உ மற்றும் கல்வி சீர்திருத்தவாதி) கல்லூரிக்கு 20 ஏக்கர் நிலத்தை திருவாங்கூரின் மன்னரான சித்திரைத் திருநாள் பலராமவர்மா நன்கொடையாக வழங்கியதன் அடிப்படையில் துவங்கப்பட்டது.  

இக்கல்லூரி தமிழ்நாடு இந்து சமய அறநிலையத்துறையின் கட்டுப்பாட்டின் கீழ் செயல்பட்டுவருகிறது. 1978ஆம் ஆண்டில் இந்த கல்லூரிக்கு புது தில்லியில் உள்ள பல்கலைக்கழக மானியக் குழு தன்னாட்சி தகுதியினை வழங்கியது.  

இந்தக் கல்லூரியானது கலை மற்றும் அறிவியல் துறைகளில் இளங்நிலை, முதுநிலை, ஆராய்ச்சி திட்டங்களை வழங்குகிறது.
# காமதா இராச்சியம்

**காமதா இராச்சியம்** (**Kamata kingdom**) (pron: ˈkʌmətɑ), காமரூப பால வம்சத்தினரின் காமரூபப் பாலப் பேரரசின் ( 350–1140) வீழ்ச்சிக்குப் பின்னர் கிபி 13-ஆம் நூற்றாண்டில் எழுச்சியுற்ற இராச்சியமாகும்.  

காமதா இராச்சியத்தின் இறுதி மன்னரை, தில்லி சுல்தானகத்தின் வங்காளப் பிரதேச ஆளுநர் அலாவுத்தீன் உசைன் ஷா, ஆட்சியிலிருந்து அகற்றினாலும், அவரால் காமரூபப் பேரரசில் தனது ஆட்சியை நிலைநிறுத்த இயலவில்லை. இதனால் 1586-இல் காமதாப் பேரரசை அகோம் வம்சத்தினர் கைப்பற்றி ஆண்டனர். சில நூற்றாண்டுகளுக்குப் பின்னர் காமதா இராச்சியத்தின் மேற்குப் பகுதியில் உள்ள கூச் பெகர் தலைநகராகக் கொண்டு 1586-இல் கூச் பெகர் இராச்சியம் நிறுவப்பட்டது.  

கென் வம்சத்தினர் கூச் பெகர் தலைநகராகக் கொண்டு கூச் பெகர் இராச்சியத்தை, இந்திய விடுதலை வரை ஆண்டனர். பின்னர் 1948-இல் தங்கள் இராச்சியத்தை இந்தியாவுடன் இணைத்தனர்.  

## இதனையும் காண்க
- கூச் பெகர் இராச்சியம்
- அகோம் பேரரசு
- காமரூப பேரரசு
- பாலப் பேரரசு
- சுதியா நாடு

## அடிக்குறிப்புகள்
# ஐசோபியூட்டைரால்டிகைடு



**ஐசோபியூட்டைரால்டிகைடு** *(Isobutyraldehyde)* என்பது (CH<sub>3</sub>)<sub>2</sub>CHCHO. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர்`ஆல்டிகைடு சேர்மமான ஐசோபியூட்டைரால்டிகைடு சமபகுதியப் பண்பை பியூட்டனால் எனப்படும் என்-பியூட்டைரால்டிகைடு சேர்மத்துடன் கொண்டுள்ளது. ஈர தானியங்கள் அல்லது வைக்கோலின் நெடி இதன் மணமாகும். ஆல்பா ஐதரசன் அணுவை கொண்டிருந்தாலும் இச்சேர்மம் கான்னிசரோ வினைக்கு உட்படுகிறது.  

## தயாரிப்பு

பெரும்பாலும் புரோப்பீனை ஐதரோபார்மைலேற்றம் செய்யும் போது ஓர் உடன்விளைபொருளாக ஐசோபியூட்டைரால்டிகைடு உருவாகிறது. இச்சேர்மம் ஒவ்வோர் ஆண்டும் பல மில்லியன் டன்கள் இவ்வாறு தயாரிக்கப்படுகிறது.  

வலிமையான கனிம அமிலங்கள் வினையூக்கியாகச் செயல்பட்டு மெத்தல்லைல் ஆல்ககாலை ஐசோபியூட்டைரால்டிகைடாக மறுசீராக்கம் செய்கின்றன.  

பாக்டீரியாக்களைப் பயன்படுத்தி இயற்கையிலேயே கூட இச்சேர்மம் உற்பத்தியாகிறது  

## வினைகள்

ஐசோபியூட்டைரால்டிகைடை ஐதரசனேற்றம் செய்தால் ஐசோபியூட்டனாலும், ஆக்சிசனேற்றம் செய்யும்போது மெத்தக்ரோலின் அல்லது மெத்தக்ரைலிக் அமிலமும் கிடைக்கின்றன. பார்மால்டிகைடுடன் சேர்த்து ஒடுக்க வினைக்கு உட்படுத்தினால் ஐதராக்சிபைவால்டிகைடு உருவாகிறது.
# O-கிரெசால்ப்தாலீன்



***o*-கிரெசால்ப்தாலீன்** (*o*-Cresolphthalein) ஒரு ப்தாலீன் சாயம் ஆகும். இது தரம் பார்த்தல் சோதனைகளில் நிறங்காட்டியாகப் பயன்படுகிறது. இது நீரில் கரைவதில்லை. ஆனால், எத்தனாலில் கரையும். இதன் pH மதிப்பு 8.2 க்கும் கீழாக உள்ள கரைசல்களில் நிறமற்றதாகவும், 9.8 க்கும் அதிகமாக உள்ள கரைசல்களில் செவ்வூதா (அல்லது) கருஞ்சிவப்பு நிறத்தைத் தருகிறது.
# தேசிகர்


**தேசிகர்** (*Desikar*) என்ற சொல் தமிழ்நாடு, கேரளா மற்றும் இலங்கை ஆகிய பகுதிகளில் உள்ள பல சமூகங்களால் பெயருக்குப் பின்னால் பயன்படுத்தப்படும் பட்டப் பெயராகும்.  

## தோற்றம்
தேசிகர் என்ற வார்த்தைக்கு தமிழில் "முனிவர்" என்று பொருள். வீரசைவ பண்டாரம் சமூகத்தை சேர்ந்தவர்கள், இந்த பட்டத்தை அதிக அளவில் பயன்படுத்துகிறார்கள். சைவ வெள்ளாளர் சமுதாயத்தை சேர்ந்த கோவில் பூசாரிகள் இந்த பட்டத்தை பயன்படுத்துகிறார்கள். செங்குந்தர் சமுதாயத்தை சேர்ந்த கோவில் பூசாரிகள் மற்றும் குலகுருக்கள் இந்த பட்டத்தை பெயருக்குப் பின்னால் பயன்படுத்துகிறார்கள்.  

## வாழும் பகுதிகள்
இச்சமூகத்தினர் தமிழ்நாடு முழுவதும் பரவி வாழுகின்றனர், மேலும் மலேசியா, இலங்கை மற்றும் சிங்கப்பூரிலும் வாழுகின்றனர். இருப்பினும், தமிழ்நாட்டின் தென்மாவட்டங்களில், மக்கள்தொகையில், இவர்கள் குறிப்பிடத்தக்க விகிதத்தில் உள்ளனர்.